**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՅԻՍԻ 20-Ի N801-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը.**

ՀՀ կառավարության 2021 թվականի մայիսի 20-ին ընդունվել է «Հայաստանի Հանրապետության միգրացիայի պետական կառավարման հայեցակարգը և գործողությունների ծրագիրը, որի հավելված 2-ի 3-րդ կետի համաձայն անհրաժեշտ է մշակել «Հարկադիր միգրանտների զանգվածային ներհոսքի ճգնաժամային կառավարման ծրագիրը հաստատելու մասին» ՀՀ կառավարության որոշման նախագիծ (այսուհետ՝ Նախագիծ) և որպես առաջին կատարող նշանակվել է Արտակարգ իրավիճակների նախարարությունը:

«Հարկադիր միգրանտների զանգվածային ներհոսքի ճգնաժամային կառավարման ծրագիրը հաստատելու մասին» ՀՀ կառավարության որոշման նախագիծը չի կարող մշակվել Արտակարգ իրավիճակների նախարարության կողմից, քանի որ միգրացիոն հոսքերի կառավարումը չի առնչվում Արտակարգ իրավիճակների նախարարության գործառույթներին (դրանք հստակ ու սպառիչ սահմանված են Կառավարության կառուցվածքի և գործունեության մասին» օրենքի հավելվածի 4-րդ կետում) և քանի որ հարկադիր միգրանտների զանգվածային ներհոսքը պայմանավորված է հարևան պետություններում հնարավոր աղետի կամ ռազմական գործողություններով, ապա հարկ է նշել, որ հարկադիր միգրանտների զանգվածային ներհոսքի ճգնաժամային կառավարումը Արտակարգ իրավիճակների նախարարության գործառույթներից դուրս է, այն կարող է մշակվել միայն միգրացիոն ոլորտը համակարգող պետական կառավարման համակարգի համապատասխան մարմնի կողմից:

Այս առումով, անհրաժեշտ է նկատի ունենալ նաև ՀՀ Սահմանադրության 6-րդ հոդվածի 2-րդ մասի դրույթները, որոնց համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են **օրենքով լիազորվել** ընդունելու ենթաօրենս-դրական նորմատիվ իրավական ակտեր:Լիազորող նորմերը պետք է համապատասխանեն իրավական որոշակիության սկզբունքին: Այսինքն՝ ենթաօրենսդրական նորմատիվ իրավական ակտեր կարող են ընդունվել **միայն օրենքով հստակ նախատեսված դեպքերում:** Բացի այդ, Նորմատիվ իրավական ակտերի մասին օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտն ունենում է նախաբան, որում նշվում է **օրենսդրական իրավական ակտի հոդվածը կամ մասը**, որը ներառում է **Սահմանադրության 6-րդ հոդվածի 2-րդ մասով սահմանված լիազորող նորմեր**:

Միաժամանակ հարկ է նշել, որ Հայաստանի Հանրապետության կառավարության և Եվրոպական հանձնաժողովի միջև 2021թ. տարեկան գործողությունների ծրագրի շրջանակում նախատեսվող «ԵՄ-ն դիմացկուն և հաշվետու ինստիտուտների համար. Ոստիկանության և միգրացիայի բարեփոխումներ և մարդու իրավունքների պաշտպանություն Հայաստանում» (EU for resilient and accountable institutions– police and migration reform and human rights protection in Armenia) ֆինանսավորման համաձայնագրի նախագծի արդյունքներից մեկով նախատեսվում է որ միգրացիայի կառավարման մարմինները պատրաստ են արձագանքել ճգնաժամային իրավիճակներին, ներառյալ զանգվածային խառը միգրացիոն հոսքերը և առողջության հետ կապված արտակարգ իրավիճակները։ Այս նպատակին հասնելու միջոցը կառավարության կողմից հարկադիր միգրանտների զանգվածային ներհոսքի ճգնաժամային կառավարման ծրագրի ընդունումն է, որի արդյունքում պետական կառավարման մարմիններն ունակ կլինեն համակարգված գործողություններ իրականացնել ժգնաժամային իրավիճակներում։ Պլանի մշակման համար հնարավոր կլինի ներգրավել համապատասխան փորձագետ, որով էլ պայմանավորված է որոշմամբ սահմանված ժամկետի փոփոխությունը՝ «2021 թ. օգոստոսի 3-րդ տասնօրյակ»-ը փոխարինվել է 2022 թ. հունվարի 3-րդ տասնօրյակով:

Ելնելով վերոգրյալից անհրաժեշտություն է առաջացել ներկայացնելու սույն նախագիծը, որով նախատեսվում է որպես առաջին կատարող սահմանել Տարածքային կառավարման և ենթակառուցվածքների նախարարությանը, իսկ Արտակարգ իրավիճակների նախարարությունը որպես համակատարող:

**2. Ակնկալվող արդյունքը**

Սույն որոշման ընդունման արդյունքում նախատեսվում է որպես առաջին կատարող սահմանել Տարածքային կառավարման և ենթակառուցվածքների նախարարությանը, իսկ Արտակարգ իրավիճակների նախարարությունը որպես համակատարող:

**3.** **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Արտակարգ իրավիճակների նախարարության կողմից:

**4.** Սույն որոշման ընդունման կապակցությամբ Հայաստանի Հանրապետության այլ իրավական ակտերի ընդունման անհրաժեշտություն չի առաջանում:

**5.** Սույն որոշման ընդունման դեպքում 2021 թվականի Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջանում: